รู้สึกเหนื่อยและก้อมีอาการหน้ามืดคะ
สวัสดีค่ะ kikee,อาการเหนื่อย หน้ามืด อาจมมีสาเหตุจาก- จากการขาดน้ำในร่างกาย เช่น ดื่มน้ำน้อย มีท้องเสีย อาเจียน เสียเลือดประจำเดือนมาก- มีไข้ ไม่สบาย หรือเพิ่งฟื้นไข้- ร่างกายอ่อนเพลียจากการนอนน้อย พักผ่อนไม่เพียงพอ- อดอาหาร ทานอาหารไม่เพียงพอ- อยู่ในที่ร้อน กลางแดด อบอ้าวหรือแออัด- มีภาวะโลหิตจาง- จากความเครียด วิตกกังวล กลัวหรืออยู่ในภาวะถูกกดดัน- ผลข้างเคียงจากการใช้ยาบางชนิด หรือยาเสพติด- โรคหัวใจ เช่น หัวใจเต้นผิดจังหวะ โรคหลอดเลือดหัวใจนอกจากนี้ อาการหน้ามืด อาจเกิดจากแรงเบ่งได้ (valsalva maneuver syncope) โดยจะเกิดขึ้นหลังการกลั้นหายใจ แล้วออกแรงเล่ง เช่น เวลาเบ่งอุจจาระ เบ่งปัสสาวะ ขณะที่กำลังจะยกของหนักๆ หรือการกลั้นหายใจแล้วไอต่อเนื่อง เป็นต้นในเบื้องต้น ควรดื่มน้ำเปล่าให้เพียงพอ ทานอาหารที่มีประโยชน์ ไม่ดื่มชา กาแฟ แอลกอฮอล์ นอนหลับพักผ่อนให้เพียงพอ งดการทำงานหนักไปก่อน หากอาการไม่ดีขึ้น คือยังมีเหนื่อยจนทำงานไม่ได้ มีหน้ามืดจนวูบหรือเป็นลมไปบ่อยครั้ง ก็ควรไปพบแพทย์เพื่อตรวจหาสาเหตุค่ะ